runetrust/blame-folketinget-dk huggingface dataset:
Jørn Jespersen (SF), 1997-11-07:
Men vi kan ikke løse hele ventetidsproblemet ved alene at gøre dét, og vi kan slet ikke gøre det ved, at lægerne i den offentlige sektor arbejder på privathospitaler i fritiden, for den kapacitet, som jeg efterlyste dokumentation for, er der ikke, og derfor fører det til diskrimination, og derfor skal pensionisterne altså vide, at de får længere ventetider.
Christian Wedell-Neergaard (KF), 2006-05-03:
Jeg vil også lige glæde mig over, at oppositionen har forladt en ørkenvandring med svinestoppet, som jo var – hvad kan man sige? – en præservering, en lukning af branchen, og nu beskæftiger sig med, hvordan vi får denne branche til at udvikle sig på bedst mulig vis både med hensyn til produktionen og med hensyn til miljøet.
Frank Jensen (S), 2000-03-15:
Men som sagt kan jeg som hovedbesvarelse af spørgsmålet oplyse, at vi er i gang med at se på, hvilken del af det begrænsede arkivaliemateriale, som Justitsministeriet ligger inde med fra den pågældende periode, vi nu kan overføre til Rigsarkivet, og hvad vi af flere grunde er nødt til fortsat at beholde i Justitsministeriets regi.
Rune Lund (EL), 2006-12-06:
Jeg vil bare spørge hr. Erling Bonnesen, om han ikke kan bekræfte, at det, der står i beslutningsforslaget, er, at man skal undersøge mulighederne for og potentialet i at køre tog mellem Faaborg og Ringe, og at beslutningsforslaget ikke indeholder nogen beslutning om, at der skal investeres her og nu.
Peter Duetoft (CD), 2000-05-03:
Jeg har svært ved at se forskel på, at man går ud og siger, at det er de fremmedes skyld, at al hjemmehjælp i Danmark er dårlig, og at man i Tyskland sagde, at når der var huller i vejen eller man tabte en krig eller havde økonomiske problemer, var det jødernes skyld.
Klaus Hækkerup (S), 2000-05-17:
På det økonomiske område har Danmark i dag en aftale med EU-systemet om et snævert kursudsving mellem euro og danske kroner, og de fantastiske økonomiske resultater, denne regering har skabt gennem de sidste 7 år, og den gensidige interventionsforpligtelse gør, at truslen om spekulation mod kronen er fuldstændig urealistisk.
Pernille Skipper (EL), 2021-04-16:
Altså, når vi kigger på, hvad problemerne egentlig er i dag i svangreomsorgen i det offentlige, ud over at der er rigtig mange, der flygter, fordi arbejdsforholdene er for dårlige, så ser vi, at det faktisk ikke er, fordi der er blevet færre jordemødre pr. fødsel, men fordi mange af fødslerne er blevet meget mere komplicerede.
Brian Mikkelsen (KF), 2002-04-11:
Uden at gå ind i en stor ideologisk diskussion, for regeringen har mange visioner og mange holdninger på idrætsområdet, vil jeg blot slå fast, at det, som vi lever op til, er, at IPIP skulle have 3 gange 20 mio. kr., 60 mio. kr. Hvad der så står på IPIP's hjemmeside, kan jeg altså ikke stå til ansvar for som kulturminister. Det er jo noget, som de selv må finde ud af ude i IPIP.
Birthe Rønn Hornbech (V), 1999-05-25:
Vi vil ikke have det lovforslag, hvor man nærmest sætter politiet under tiltale, uden at der er de fornødne retsgarantier, samtidig med at venstrefløjens aktivister kan komme og gå, som det passer dem, komme med håndplukkede dokumenter, som det passer dem, i det, man kalder en historisk undersøgelse.
Trine Torp (SF), 2018-11-02:
Vi er i SF grundlæggende af den holdning, at regler er til for at blive overholdt, og derfor så vi selvfølgelig helst, at ingen skibe eller rederier havde samvittighed til at spekulere i svovlindholdsniveauer og bryde de fælles spilleregler, som vi har om niveauet for svovlindhold i skibsbrændstof.
Rune Lund (EL), 2007-05-08:
I dag er det sådan allerede med Nicetraktaten, at EU-udrykningshæren kun skal handle i overensstemmelse med principperne i FN; der står ikke i den gældende Nicetraktat, at man kun kan handle på baggrund af mandat givet i FN, og den formulering blev så videreført i den forfatning, som der blev stemt nej til, kombineret med udvikling af et militæragentur og en yderligere oprustning, en yderligere militær hammer.
Rasmus Helveg Petersen (RV), 2015-01-28:
Som det fremgår af skatteministerens svar på Skatteudvalgets spørgsmål 33 fra november sidste år, vil eventuelle afvigelser mellem det forudsatte og det realiserede merprovenu fra harmoniseringen af nordsøbeskatningen blive håndteret i forbindelse med den løbende tilrettelæggelse af finanspolitikken i overensstemmelse med de mellemfristede finanspolitiske målsætninger.
Svend Auken (S), 2004-02-17:
Men påstanden om, at kun hvis man har en statsanerkendt evangelisk-luthersk kirke, har man religionsfrihed, må nok siges at være en voldsom påstand, og at multireligiøse samfund altid fører til nærmest borgerkrigslignende tilstande og ufrihed må vel komme bag på enhver amerikaner, som lever i et system, hvor der er total adskillelse mellem kirke og stat og et helt igennem multireligiøst samfund.
Roger Courage Matthisen (ALT), 2019-04-04:
Men det kræver indsigt, det kræver viden, det kræver mod at turde starte den svære samtale, og det er også, hvad der ligger i det her beslutningsforslag om obligatorisk undervisning i køn, ligestilling og mangfoldighed hos vores undervisere, så de kan klæde vores børn, unge og voksne på til at blive klogere og mere modige på vejen mod at sætte gang i et ligeværdigt og inkluderende samfund for alle, så vi alle tør starte og blive i den svære samtale, så vi alle har viden og empati til at lytte til og forstå modtagerne af de her uhensigtsmæssige normer og strukturer, som hersker i samfundet i dag.
Peder Hvelplund (EL), 2020-05-28:
Til gengæld finder jeg det prisværdigt, at Det Konservative Folkeparti med dette forslag ønsker at pålægge regeringen at fremsætte et lovforslag om kriterierne for optagelse på lovforslag om indfødsrets meddelelse, et område, der som bekendt hidtil har været reguleret i den såkaldte indfødsretsaftale, som ikke er en lov, men en aftale mellem partier, der tilsammen har flertal i Folketinget.
Line Barfod (EL), 2008-04-09:
Det er fint, at man vil overveje, om man på et senere tidspunkt kan gå ind for forslaget, men det undrer mig lidt, når vi nu tidligere på aftenen har haft en voldsom debat om ytringsfriheden, og om hvor fuldstændig afgørende det er at sikre ytringsfriheden i Danmark.
Søren Søndergaard (EL), 2004-03-24:
Jeg synes, det var godt, at statsministeren fik understreget, at det var et snævert flertal i Australien, der havde vedtaget denne her kritik, ligesom det var et snævert flertal i Danmark, som vedtog at sende Danmark i krig, et meget snævert flertal, det kunne jo dårligt have været mere snævert.
Martin Henriksen (DF), 2015-05-26:
Jeg hører det sådan, at hr. Ole Hækkerup giver mig ret i, at symboler betyder noget, og han derefter slutter, at vi så derfor ikke skal bekæmpe de symboler, som efter vores opfattelse symboliserer noget af det, som vi er bekymret over, eller som vi på nogle stræk er imod, i det her tilfælde islamisme og radikalisering, og der synes jeg ikke rigtig det hænger sammen.
Per Ørum Jørgensen (KF), 2009-05-15:
Så jeg synes egentlig ikke, der er nogen grund til, at vi utidigt støtter det her beslutningsforslag, men vi vil derimod fra konservativ side konstruktivt i energiforligskredsen sammen med De Radikale og andre prøve at finde nogle gode løsninger og fortsætte den konstruktive diskussion, der har været om det her tema i de fora, hvor det rettelig bør diskuteres.
Kristian Thulesen Dahl (DF), 2020-01-21:
I forhold til ikkevestlig indvandring i Danmark skulle der lægges et loft, så vi vidste, præcis hvor mange der kom, og vi skulle forpligte os til, hvis det loft blev nået, at tage nye politiske initiativer for at bringe antallet af ikkevestlige indvandrere til Danmark ned.
Rune Lund (EL), 2017-05-16:
Det er derfor, vi har været ude med et forslag om en landdistriktsbank og et offentligt realkreditinstitut, og jeg må bare konstatere, at hvis det er så forfærdelig en idé, skulle hr. Torsten Schack Pedersen måske snakke med nogle af de 25 borgmestre fra Landdistrikternes Fællesråd, borgmestre fra Venstre, som har været ude at rose Enhedslisten for det her forslag.
Jens Peter Vernersen (S), 2000-09-07:
Lad mig minde hr. Thor Petersen om, at i Tyskland har man en virksomhedsskatteprocent, en erhvervsskatteprocent, på 38 pct. og afskrivninger på 20 pct. Hvis det er det, hr. Thor Petersen plæderer for at erhvervslivet skal have, så var der måske en idé deri. Hr. Thor Pedersen siger her med hensyn til den post på 450 mio. kr. omkring a-kasserne, at det ville kunne glæde ham, hvis der ikke var penge at finde på området, men det er alligevel penge, man regner med.
Keld Albrechtsen (EL), 2004-04-28:
Det kan da godt være, at der er nogle af de vanskeligheder, statsministeren nævner, men er statsministeren ikke enig i, at hvis der er nogle vanskeligheder, så går ordentlig politisk arbejde jo ud på at prøve på at overvinde de vanskeligheder i stedet for bare at opgive på forhånd, hvilket statsministeren nu ser ud til at foretrække i mange sager.
Rasmus Prehn (S), 2010-11-16:
Jeg kan godt forstå, at Dansk Folkepartis hr. Bent Bøgsted gør et særligt nummer ud af det med placeringen af de her centre, for det er jo en kendt sag, at Dansk Folkepartis ordfører sikrede placeringen i Frederikshavn, hvor Dansk Folkepartis ordfører selv sidder i byrådet.
Birgitte Bergman (KF), 2020-11-06:
Rigsrevisionens skarpe og dybdegående revision er et væsentligt element i vores demokrati, og gennemsigtighed og grundige analyser af statens forbrug er alfa og omega for, at der fortsat er en stor troværdighed og tillid, når vi herinde fra Folketinget køber ind på hele Danmarks vegne.
Per Clausen (EL), 2008-10-31:
Og at det betyder, at der vil være elementer i danske overenskomster, som gælder i forhold til danske arbejdsgivere og i forhold til danske lønmodtagere, som man ikke kan lave konflikt på i forhold til udenlandske arbejdsgivere, og at det derfor vil skabe mulighed for, at der kommer A- og B-overenskomster, også når man vedtager det her lovforslag.
Tom Behnke (KF), 2008-04-21:
Det er netop derfor, man har lavet en sådan, jeg tillader mig at kalde det pulje af 25 dommere, sådan at det er Domstolsstyrelsen sammen med dommerne, sammen præsidenterne, der kan sidde og vurdere, hvor behovet er, og sørge for at fordele de her dommere.
Rasmus Prehn (S), 2013-05-28:
Jeg skal med hensyn til hastighedsbegrænsningen for cykler – for nu er ordføreren jo også politibetjent – høre den konservative ordfører: Er det sådan, at det er forbudt at overskride hastigheden på 25 km/t., hvis man f.eks. kører ned ad bakke på cykel?
Line Barfod (EL), 2009-02-05:
Jeg tror altså, vi skal ind at se på, hvad man kan gøre for, at det bliver bedre, og at man også får udbredt den viden, der faktisk er om, hvor vigtigt det er, til alle dem, der har med de her børn at gøre. Så vi er positive, men vi har også nogle ting, som vi synes er vigtige at kigge på under udvalgsarbejdet.
Morten Østergaard (RV), 2008-01-25:
Skulle den lykke overgå mig, at jeg skulle være far, kan jeg for mit eget vedkommende sige, at så har jeg da ingen intentioner om, at vi på grund af forstokkede gamle normer ikke skulle benytte os af den frihed, det er at indrette sig, præcis som man har lyst til.
Carl Andersen (LA), 2026-01-15:
Derfor forbedrer vi mulighederne for at inddrage førtidspensioner, vi giver dem lettere adgang til relevante oplysninger, f.eks. om kriminalitet, og vi ser meget frem til, at den her undersøgelse, som vi har iværksat, der bl.a. skal kigge på de rammer, som sagsbehandlerne har, og om der er nogle kulturelle ting, der spiller ind, og om der er nogle systematikker i forhold til lægeerklæringer og andre ting.
Pia Adelsteen (DF), 2014-11-25:
Staten stiller 0,5 mia. kr. til rådighed, og så er der to private fonde, VILLUM FONDEN og Aage V. Jensen Naturfond, som stiller henholdsvis 250 mio. kr. og 125 mio. kr. til rådighed, og samtidig bidrager staten så med 49 mio. kr. i startkapital og til drift i startfasen.
Peder Hvelplund (EL), 2020-10-30:
Altså, helt reelt: Hvis man er så hjernevasket, som ordføreren selv nævner de her mennesker som værende, så tror jeg ikke, den værste straf er at miste statsborgerskabet, så tror jeg sådan set, at der vil være en større præventiv effekt i, at man kan risikere at få en fængselsstraf for de forbrydelser, man begår.
Karl H. Bornhøft (SF), 2010-02-09:
Derfor er jeg også nødt til at sige, at der skal brænde en ild i os, hvis vi virkelig vil ændre på de her fundamentale vilkår for at sikre de dårligst stillede i vores samfund en sundhed, der svarer til den, masser af vi andre er i besiddelse af og har mulighed for.
Trine Pertou Mach (EL), 2023-01-11:
Efter vedtagelsen af finansloven i 2020 udtalte Morten Bødskov, ministerens partifælle, som på daværende tidspunkt var skatteminister, at »især bo- og gaveafgiften er en helt urimelig skattelettelse til dem, der i forvejen har mest«.
Torsten Schack Pedersen (V), 2013-12-04:
Kompromisets kunst har vi ingen problemer med i Venstre, for vi synes faktisk, at det var bedre for Danmark, at Venstre og Konservative indgik en finanslovsaftale, hvor vi fik indrømmelser på noget, som regeringen tidligere havde afvist, end hvis vi havde kastet regeringen i armene på Enhedslisten.
Lotte Bundsgaard (S), 2001-02-20:
På det statslige og kommunale arbejdsmarked er der en gennemsnitlig lønforskel på 1½-2 pct. Selv om undersøgelsen viser, at de største lønforskelle mellem kvinder og mænd findes på det private arbejdsmarked, må staten og kommunerne ikke få den opfattelse, at vi mener, at alt er i skønneste orden dér.
Klaus Hækkerup (S), 2000-11-23:
De skriver i bemærkningerne: »Dertil kommer, at der er behov for at inddrage uvildige eksperter og repræsentanter for de kommuner, der til daglig berøres af systemet, bliver repræsenteret i udvalgsarbejdet.« Jeg vil godt spørge, hvad der ligger i det.
Kristian Jensen (V), 2002-01-17:
Til hr. Jacob Buksti er blot at sige, at de tal, hr. Jacob Buksti nævnte, er rigtige, men de tal, hr. Jacob Buksti ikke nævnte, må jeg konstatere også er rigtige, da hr. Jacob Buksti stadig væk ikke har turdet fremføre en benægtelse af, at regeringen planlagde nye grønne afgifter for 1 mia. kr. og yderligere skatter og afgifter for også 1 mia. kr.
Martin Geertsen (V), 2020-05-13:
Vil ministeren redegøre for sin holdning til, om der skal udarbejdes en konkret plan til afvikling af de ventelister i det danske sundhedsvæsen, som er opstået på grund af coronakrisen, samt hvorvidt regeringen er indstillet på at stille de nødvendige økonomiske ressourcer til rådighed for afviklingen af ventelisterne?
Hans Andersen (V), 2005-06-10:
Venstre mener, at reformen på sundhedsområdet skaber et forbedret grundlag for at sikre sammenhængende patientforløb på tværs af administrative grænser samt let og lige adgang til forebyggelse, undersøgelse, behandling og pleje på et højt fagligt niveau, samtidig med at der sker en styrkelse af borgernes frie valgmuligheder.
Charlotte Dyremose (KF), 2004-12-01:
Vi finder det især meget fornuftigt, at man vælger at give en tilskyndelse til, at vi får indfaset den svovlfri benzin og diesel hurtigere end det, der er blevet os pålagt som tidsgrænse, nemlig 2009, hvor det er meningen, at den svovlholdige benzin og diesel skal være fuldstændig udfaset.
Dennis Flydtkjær (DF), 2009-02-19:
Jeg ved ikke, om det er en fejl i lovforslaget, men der står, at man kan få 20-30 - der står ikke, om det er procent, men jeg forholder mig til det, der står i teksten - af de 2.000 prostituerede, der er i København, til at benytte sig af den her pakke, men der er ikke en eneste, der har benyttet den indtil nu.
Pernille Rosenkrantz-Theil (EL), 2002-02-19:
videre op i EU-systemet, og der er en række punkter, hvor der hurtigst muligt må komme nogle nye forslag på banen. For det første må der presses på, for at der fastsættes tidsfrister for opnåelse af målet på 0,7 pct. af BNI i udviklingslandene.
Leif Lahn Jensen (S), 2018-05-17:
Formålet med en virksomhedspraktik skal selvfølgelig være at give den enkelte en forståelse for det at arbejde sammen med andre, at være på en arbejdsplads, at skabe netværk, at fokusere på det sproglige og det faglige og at udnytte det at være sammen med andre ansatte i en virksomhedspraktik.
Jesper Petersen (SF), 2009-10-20:
Den her mulighed for at udskyde beskatningen til senere vil vi gerne under udvalgsbehandlingen sikre os ikke betyder at man åbner huller i beskatningen, som vil kunne udnyttes uhensigtsmæssigt, og det var vel den samme bekymring, som fremgik af Socialdemokraternes ordførertale for lidt siden.
Søren Egge Rasmussen (EL), 2019-02-05:
Radius er udgangspunktet for vores forslag, men der er jo i det her forslag medtaget, at vi vil pålægge regeringen at tage initiativ til at sikre, at hverken Radius eller andre dele af eldistributionsnettet kan videresælges af de forbrugerejede andelsselskaber eller af Energinet uden politisk godkendelse i Folketinget.
Gitte Seeberg (KF), 1998-01-20:
, både når skylden går i den ene og den anden retning, er et forslag, som Det Konservative Folkeparti kan støtte, for med det renteniveau, som vi har i dag, er tiden løbet helt fra den ene procent, som gælder i dag. Så er der punkt 2 i lovforslaget, hvor man foreslår, at der ved ændring af skatteansættelse skal ske en forrentning, uanset om ansættelsen nedsættes eller forhøjes.
Ole Sohn (SF), 2002-02-07:
Selv om jeg ikke vil støtte det, så kan Kristeligt Folkeparti godt stille et ændringsforslag om, at vi skal starte på 55 år, uden at det vil gå ind over finanslovaftalen, fordi det, at man flytter aldersgrænsen til 55 år frem for at fjerne den, ville være et besparelsesforslag.
Jann Sjursen (KRF), 1999-11-23:
Selv om de gør et godt stykke arbejde, er der i hvert fald det problem, at en del af dem både er med til at lave forprojekter og er med til at evaluere forskellige bistandsprojekter, og det kan fra tid til anden give lidt problemer med kasketterne efter Kristeligt Folkepartis opfattelse.
Torsten Schack Pedersen (V), 2008-05-29:
Det synes jeg er en meget, meget negativ tilgang til socialpolitik og til at bekæmpe ulighed, for det vigtigste i forhold til at bekæmpe ulighed er, at folk får et arbejde, at arbejdsløsheden er lav, og det har vi haft stor succes med, men det kan jeg forstå åbenbart ikke er en vej som SF bakker op om.
Mogens Jensen (S), 2007-01-30:
For det andet stiller den stigende internationalisering krav om, at danskernes engelskkundskaber og evnen til at tale andre fremmedsprog styrkes betydeligt i de kommende år, både når det gælder vores samhandel med udlandet, og når det gælder vores muligheder for at stå stærkt internationalt inden for såvel forskning som uddannelse.
Mogens Andreasen (DF), 1999-04-22:
Nu lagde jeg mærke til, da hr. Bjarne Laustsen var heroppe, at han var ved at tage fejl af Fremskridtspartiet og Dansk Folkeparti, og det har han åbenbart også gjort, når han har hørt, at Dansk Folkeparti skulle have sagt nej til en fortsættelse af den efterlønsordning, vi havde.
Pia Kristensen (DF), 2004-01-14:
Så vi synes faktisk, at når man ser på, at der er så mange mennesker på venteliste i forvejen, så er det urealistisk at tale om selvvisitering på nuværende tidspunkt, fordi de mennesker, der vil selvvisitere sig, jo aldrig ville have mulighed for at få en bolig her og nu.
Christine Antorini (S), 2007-12-06:
Og jeg tror, der er klarhed i forligskredsen om, at ideen er, at man bygger ovenpå, og ikke, at man, kan man sige, skal reducere nogle af de eksisterende bacheloruddannelser, for vi kan ikke se, at visionen skal være, at man enten har halve læreruddannelser, pædagoguddannelser eller sygeplejerskeuddannelser.
Anders Johansson (KF), 2018-03-13:
Det, jeg først vil nævne, som vi er rigtig glade for i Det Konservative Folkeparti, er selvfølgelig, at det er lykkedes at få udvidet DIS-ordningen, sådan at danske søfolk fremover bliver mere attraktive, f.eks. i offshore-sektoren i Nordsøen.
Daniel Toft Jakobsen (S), 2020-12-08:
Vi vil hellere bruge ressourcerne på at sikre så mange rigtige afgørelser i første instans som overhovedet muligt, bl.a. ved at understøtte kommunernes sagsbehandling, sikre en stærkere velfærdsøkonomi og ikke mindst se grundigt og sammenhængende på hele det specialiserede socialområde, sådan som vi gør i evalueringen, herunder jo bl.a. på kommunernes visitation, og hvordan man sikrer, at den rigtige viden er til stede det rigtige sted på det rigtige tidspunkt og meget andet.
Mikkel Bjørn (DF), 2025-04-10:
Nu har jeg ikke indsigt i alle Rasmus Paludans holdninger, men det er klart, at Dansk Folkeparti, hvis man har antidemokratiske holdninger og man går ind for at afskaffe demokratiet, indføre sharialovgivning eller forbyde homoseksualitet, så ikke mener, at man bør tildeles et dansk statsborgerskab i gave.
Lene Espersen (KF), 2004-04-22:
Først må jeg sige om handlingsplanerne i de kommuner, som stadig væk ikke har fået det gennemført fuldt ud, at jeg allerede har redegjort for, hvilke initiativer vi har taget for at sikre, at de sidste kommuner, der ikke er helt med, også kommer med på vognen, så at fremføre her, at der ikke sker noget, er ganske enkelt ikke rigtigt.
Frank Aaen (EL), 2009-11-25:
Det er derfor, at jeg synes, at den tidligere afghanske udenrigsministers forslag er så fint og svarer helt til, hvad Enhedslisten længe har foreslået, nemlig at danne sådan en FN-fredsbevarende, neutral styrke, som kan gå ind og udfylde tomrummet, så Taleban ikke bare kan komme stormende tilbage, men vi vil få gang i den civile udvikling.
Jens Rohde (V), 2003-06-03:
Nej, jeg må sige til hr. Holger K. Nielsen, at det er useriøst at stå heroppe og tale om økonomisk sikkerhedspolitik og tale om, at man skal give mere bistand osv., osv. til lande, hvor det er despoter, der regerer, hvor det er despoter, der rager alle rigdommene til sig.
Line Barfod (EL), 2004-10-19:
Jeg er godt klar over, at hvis vi taler EU-terminologi, bliver det her gennemført som mellemstatslige afgørelser, og Danmark skal være enig, der er ikke nogen, der trækker det ned over hovedet på os, men derfor er der jo alligevel tale om, at når et flertal i Folketinget siger ja til at gå med i den ene rammeafgørelse efter den anden på det strafferetlige område, hvor man gør reglerne ens, og hvor man åbner for, at de regler, der er gældende i andre EU-lande, også kan anvendes i Danmark, jamen så er det en tiltagende harmonisering af det strafferetlige område, og det er, som Kommissionen har udtalt, et arbejde hen imod at gøre EU til ét retligt område, og det mener vi er meget væsentligt at få en større drøftelse af.
Britta Schall Holberg (V), 2007-04-26:
Men til trods for, at man altså umiddelbart kan være positivt indstillet over for tankegangen i forslaget, bliver vi nødt til at erkende, at der er en række altafgørende årsager, både retlige og principielle, til, at man alligevel ikke og at Venstre ikke kan støtte beslutningsforslaget her.
Kristian Jensen (V), 2002-01-17:
Over for fru Pernille Rosenkrantz-Theil skal jeg ikke forsøge at slå mig op, som om jeg er dybt erfaren i politik og har gået herinde i mange år, men jeg vil alligevel tillade mig at sige, at man ikke på dette sted skal tro på alt, hvad der lyder af rygter på gangen, og man skal ikke tro, at alt, hvad der står i avisen af store overskrifter, også vil være realiteter.
Frank Aaen (EL), 1999-11-24:
Nu er det ikke Enhedslistens opfattelse, at vi kan klare hele finanslovproblemet ved at fjerne de fiduser her - så stort er beløbet næppe - men det drejer sig jo i høj grad om moral og om, at skatteydere, der betaler den skat, de skal, selvfølgelig må se med lede på, at der er nogle, der er i stand til gennem fiduser at slippe for at betale den skat, de bør betale.
Astrid Krag (S), 2013-02-20:
Der skal ikke herske nogen tvivl, lad mig sige det helt klart, om, at jeg forventer, at regionen som ansvarlig sygehusmyndighed sikrer ordentlige forhold på afdelingerne, både for patienterne og for personalet, og jeg forventer, at regionen får endevendt den her konkrete sag, der bliver spurgt ind til.
Lotte Rod (RV), 2019-01-10:
Jeg synes, at det er meget relevante spørgsmål at få dykket ned i, med hensyn til hvad det er for nogle forudsætninger, regeringen også lægger til grund for det, fordi det jo selvfølgelig har betydning for situationen på et tidspunkt, hvor min oplevelse er, at der i forvejen bliver løbet alt for stærkt nogle steder og man mangler ressourcer og mangler tid.